paragraph_text: Warka je grad koji se nalazi u poljskom Mazovjeckom vojvodstvu. Smješten je u središnjoj Poljskoj 60 kilometara južno od Varšave. Gradom je postao 1321. godine, a bivše ime mjesta bilo je Winiary. Ovdje je djetinjstvo proveo general Kazimierz Pulaski, a Warka je rodno mjesto pukovnika Piotra Wysockog. Warka je također poznata po svojoj pivovari koja je tu od 1478.